stanford-oval/wikipedia huggingface dataset:
Art House

Art House Oy on suomalainen kustannusyhtiö, johon kuuluvat kirjankustantamo Art House sekä sen yhteyteen myöhemmin liitetyt Kustannus Jalava ja Tietosanoma. Yhtiön pohjana on Paavo Haavikon vuonna 1975 perustama yritys, jonka alkuperäinen nimi oli Arthouse.
Art House osti vuonna 1988 Kustannus Oy Jalavan osakekannan kustantaja Markku Jalavalta ja Tietosanoma Oy:n liiketoiminnan Uusi Suomi -yhtiöiltä. Kustannus Jalava ja Tietosanoma ovat nykyisin Art House Oy:n aputoiminimiä.
Paavo Haavikko luopui Art Housen toimitusjohtajan tehtävästä vuoden 2002 alussa ja siirtyi yritysryhmän hallituksen puheenjohtajaksi. Art Housen toimitusjohtajaksi nousi Haavikon poika Heikki Haavikko.
Vuonna 2024 Heikki Haavikko myi Art Housen ja sen aputoiminimet Jalavan ja Tietosanomat Urpu Strellmanille, joka työskenteli Art Housessa vuosina 2005–2016 kustannustoimittajana ja kustannuspäällikkönä. Hän on yrityksen toimitusjohtaja
Kustannusohjelma

Art House kustantaa sekä kotimaista että käännettyä yleistä tietokirjallisuutta yhteiskunnan, harrasteiden, tieteen, historian ja populaarikulttuurin alueilta. Kustantamolla on valikoimissaan myös kaunokirjallisuutta, erityisesti lasten- ja nuortenkirjallisuutta. Art Housen valkoinen tiedekirjasarja on tunnetuimpia suomalaisia tiedekirjojen julkaisusarjoja. Erityisen suuren suosion ovat vuosien varrella saavuttaneet myös elämäkerrat, lastenkirjallisuuden klassikoiden käännökset (esimerkiksi Roald Dahl, Frank L. Baum) ja viime vuosina nuorille suunnattu Soturikissat-sarja. Yrityksen toiminnan alkaessa 1980-luvulla se rahoitti myös dokumenttielokuvia ja muun muassa muutamaa Aki Kaurismäen varhaista elokuvaa, kuten Calamari Unionia (1985).
Jalava tunnetaan muun muassa sarjakuvien, sci-fin, fantasiakirjojen ja kauhun julkaisijana. Yrityksen vuonna 1982 perustanut Markku Jalava toimi eläköitymiseensä 30.10.2012 asti Jalavan kustannusjohtajana.
Tietosanoma on keskittynyt yritys- ja ammattikirjallisuuteen, muun muassa lain alan kommentaareihin. Lisäksi Tietosanoma järjestää koulutuspäiviä.
Aiheesta muualla

Art Housen kotisivut
Ullared

| Ullared |
| --- | --- |

 Ullared
 Koordinaatit: 57°08′12″N, 12°43′01″E 
Valtio:   Ruotsi
Lääni:  Hallandin lääni
Maakunta:  Halland
Kunta:  Falkenberg
Väkiluku (2021):  748
Infobox OKVirheellinen NIMI-arvo: 
Ullared on taajama Falkenbergin kunnassa Hallandin läänissä samannimisessä historiallisessa maakunnassa Ruotsissa. Taajamassa oli 748 asukasta vuonna 2021. Ullaredissä sijaitsee tavaratalo Gekås.
Kuvia

Ullaredin kirkko
Asuintaloja
Tunnettuja henkilöitä

Johan Lindegren (1842–1908), säveltäjä ja kirkkomuusikko
Aiheesta muualla

Kuvia tai muita tiedostoja aiheesta Ullared Wikimedia Commonsissa
Vólos

| Vólos Vóloksen kunta Βόλος Δήμος Βόλου |
| --- | --- |
 Vólos yöaikaan.
 Kunnan sijainti
 Vólos
 Koordinaatit: 39°22′N, 22°56′E 
Valtio:  Kreikka
Hajautetun hallinnon alue:  Thessalia jaKeski-Kreikka
Alue:  Thessalia
Alueyksikkö:  Magnesia
Hallinto:  
 – Asutustyyppi:  kunta, kaupunki
 – Kallikrates-koodi:  2401
Pinta-ala:  
 – Kokonaispinta-ala:  387,1 km²
Väkiluku (2011):  144 449
 – Kunnallis­yksikkö:  86 046
 – Kaupunki­yhdys­kunta:  86 046
 – Kaupunki:  86 046
 – Väestötiheys:  373,16 as./km²
Aikavyöhyke:  UTC+2
 – Kesäaika:  UTC+3
Postinumero:  38x xx
Suuntanumero(t):  24210
Rekisterikilpi:  ΒΟx
 
 dimosvolos.gr 
Infobox OKVirheellinen NIMI-arvo: 
Vólos (kreik. Βόλος) on Kreikan kaupunki ja samanniminen kunta (Δήμος Βόλου, Dímos Vólou), joka sijaitsee Magnesian alueyksikössä Thessalian alueella. Kaupunki on Magnesian hallinnollinen keskus. Koko kunnan pinta-ala on 387,1 neliökilometriä ja väkiluku 144 449. Varsinaisen Vóloksen kaupungin väkiluku on 86 046 (vuonna 2011).
Vóloksen kaupunki sijaitsee noin 330 kilometriä pohjoiseen Ateenasta. Kaupungin nähtävyyksiin kuuluu muun muassa Vóloksen arkeologinen museo. Vóloksen lentoasemana toimii Néa Anchíaloksen lentoasema, joka sijaitsee noin 30 kilometriä kaupungista lounaaseen lähellä Almyrósta.
Nykyinen Vóloksen kunta muodostui, kun Vólos, Agriá, Aisonía, Artémida, Iolkós, Makrinítsa, Néa Anchíalos, Néa Ionía ja Portariá yhdistyivät vuoden 2011 alussa Kallikrates-suunnitelman mukaisesti.
Kunnan osat

Vuoden 2011 kuntauudistuksesta lähtien Vóloksen kunta muodostuu yhdeksästä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:
| Kunnallis­yksikkö | Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- | --- |
| Agriá | Agriá | Agriá | 5 191 |
| Agriá | Drákeia | Anemoútsa | 3 |
| Agriá | Drákeia | Chánia | 57 |
| Agriá | Drákeia | Drákeia | 381 |
Agriá: Yhteensä: 5 632
| Aisonía | Dimíni | Dimíni | 2 261 |
| Aisonía | Dimíni | Kákkavos | 8 |
| Aisonía | Dimíni | Palioúri | 10 |
| Aisonía | Sésklo | Chrysí Aktí Panagías | 108 |
| Aisonía | Sésklo | Sésklo | 862 |
Aisonía: Yhteensä: 3 249
| Artémida | Ágios Lavréntios | Ágios Apóstolos o Néos | 183 |
| Artémida | Ágios Lavréntios | Ágios Lavréntios | 273 |
| Artémida | Ágios Lavréntios | Servanátes | 14 |
| Artémida | Ágios Lavréntios | Vrochiá | 101 |
| Artémida | Ágios Vlásios | Ágios Vlásios | 322 |
| Artémida | Ágios Vlásios | Maláki | 113 |
| Artémida | Ágios Vlásios | Palaiókastro | 55 |
| Artémida | Ágios Vlásios | Strófilos | 25 |
| Artémida | Áno Lechónia | Áno Lechónia | 1 068 |
| Artémida | Áno Lechónia | Platanídia | 361 |
| Artémida | Káto Lechónia | Ágios Minás | 143 |
| Artémida | Káto Lechónia | Káto Lechónia | 1 487 |
Artémida: Yhteensä: 4 145
| Iolkós | Ágios Onoúfrios | Ágios Onoúfrios | 475 |
| Iolkós | Anakasiá | Anakasiá | 1 012 |
| Iolkós | Áno Vólos | Áno Vólos | 539 |
| Iolkós | Áno Vólos | Iolkós | 112 |
Iolkós: Yhteensä: 2 138
| Makrinítsa | Makrinítsa | Makrinítsa | 694 |
Makrinítsa: Yhteensä: 694
| Néa Anchíalos | Aïdíni | Aïdíni | 318 |
| Néa Anchíalos | Mikrothíves | Kastráki | 0 |
| Néa Anchíalos | Mikrothíves | Mikrothíves | 370 |
| Néa Anchíalos | Néa Anchíalos | Ágios Geórgios | 43 |
| Néa Anchíalos | Néa Anchíalos | Dimitriáda | 66 |
| Néa Anchíalos | Néa Anchíalos | Krithariá | 311 |
| Néa Anchíalos | Néa Anchíalos | Márathos | 353 |
| Néa Anchíalos | Néa Anchíalos | Néa Anchíalos | 5 132 |
| Néa Anchíalos | Néa Anchíalos | Velanidiá | 226 |
Néa Anchíalos: Yhteensä: 6 819
| Néa Ionía | Glafyrá | Glafyrá | 237 |
| Néa Ionía | Néa Ionía | Fytóko | 132 |
| Néa Ionía | Néa Ionía | Klíma | 52 |
| Néa Ionía | Néa Ionía | Melissátika | 733 |
| Néa Ionía | Néa Ionía | Néa Ionía | 32 661 |
Néa Ionía: Yhteensä: 33 815
| Portariá | Álli Meriá | Álli Meriá | 770 |
| Portariá | Álli Meriá | Gorítsa | 92 |
| Portariá | Katochóri | Katochóri | 362 |
| Portariá | Portariá | Agía Paraskeví | 9 |
| Portariá | Portariá | Ágios Ioánnis | 5 |
| Portariá | Portariá | Portariá | 552 |
| Portariá | Stagiátes | Stagiátes | 121 |
Portariá: Yhteensä: 1 911
| Vólos | Vólos | Vólos | 86 046 |
Vólos: Yhteensä: 86 046
Yhteensä: 144 449
Aiheesta muualla

Kuvia tai muita tiedostoja aiheesta Vólos Wikimedia Commonsissa
Δήμος Βόλου. Vóloksen kunnan verkkosivut. (kreikaksi)
Thessalian alue
| --- | --- |
Kardítsan alueyksikkö:   Argithéa  Kardítsa  Límni Plastíra  Mouzáki  Palamás  Sofádes 
Lárisan alueyksikkö:   Agiá  Elassóna  Fársala  Kilelér  Lárisa  Témpi  Týrnavos 
Magnesian alueyksikkö:   Almyrós  Nótio Pílio  Rígas Feraíos  Vólos  Zagorá-Mourési 
Sporadien alueyksikkö:   Alónnisos  Skiáthos  Skópelos 
Tríkalan alueyksikkö:   Farkadóna  Metéora  Pýli  Tríkala
Miral

| Miral |
| --- | --- |

Ohjaaja:  Julian Schnabel
Käsikirjoittaja:  Rula Jebreal
Perustuu:  Rula Jebrealin romaaniin
Tuottaja:   Jon Kilik  François-Xavier Decraene  Sonia Raule  Jérôme Seydoux 
Säveltäjä:  Olivier Daviaud
Kuvaaja:  Éric Gautier
Leikkaaja:  Juliette Welfling
Pääosat:   Hiam Abbass  Freida Pinto  Yasmine Al Masri 
Valmistustiedot
Valmistusmaa:  Israel
Tuotantoyhtiö:   Rotana Film Production  Pathé  ER Productions  Canal+  CinéCinéma  Eagle Pictures  India Take One Productions 
Levittäjä:  Pathé Netflix Rotana Studios Rotana Group Warner Bros. The Weinstein Company Eagle Pictures Alliance Films (käännä suomeksi)
Ensi-ilta:   Ranska 15. syyskuuta 2010  Yhdistynyt kuningaskunta 3. joulukuuta 2010  Yhdysvallat 25. maaliskuuta 2011  Suomi 29. huhtikuuta 2011 
Kesto:  112 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Miral on Israelissa kuvattu monikansallinen elokuva vuodelta 2010. Miralin on käsikirjoittanut oman kirjansa pohjalta palestiinalainen Itä-Jerusalemista kotoisin oleva toimittaja Rula Jebreal, joka on itse kasvanut samassa tyttökoulussa kuin elokuvan Miral. Elokuvan on ohjannut amerikanjuutalainen Julian Schnabel, jonka perheen tausta on vahvasti siionistinen.[lähde? ]
Elokuva kertoo Israelin ja palestiinalaisten välisestä syvästä konfliktista sen keskellä elävien ihmisten silmin. Miralin tarina on täynnä vastakkainasettelua yhteisessä maailmassa: hämmentäviä kokemuksia siitä, kun ystävä onkin vihollisen puolella ja kun omilla läheisillä on eri näkemyksiä oikeista keinoista yhteisessä asiassa.
Elokuvassa näyttelee Sheik Shaabahin roolin israelilainen näyttelijä Juliano Mer-Khamis, joka surmattiin 4. huhtikuuta 2011.[lähde? ]
Elokuva esitettiin ensi kertaa Venetsian elokuvajuhlissa syyskuussa 2010. Suomessa esitys tapahtui Artisokka-festivaalilla Helsingissä 10. huhtikuuta 2011.[lähde? ]
Israel on paheksunut Schnabelin elokuvan taannoista esittämistä YK:n tiloissa.
Näyttelijät

| 0 | 1 | 2 |
| --- | --- | --- |
|  Hiam Abbass  | … |  Hind al-Husseini   |
|  Freida Pinto  | … |  Miral   |
|  Yasmine Al Massri  | … |  Nadia   |
|  Ruba Blal  | … |  Fatima   |
|  Alexander Siddig  | … |  Jamal   |
|  Omar Metwally  | … |  Hani   |
|  Willem Dafoe  | … |  Eddie   |
|  Vanessa Redgrave  | … |  Bertha Spafford   |
|  Stella Schnabel  | … |  Lisa   |
|  Makram Khoury  | … |  Khatib   |
|  Doraid Liddawi  | … |  Sameer   |
|  Shredi Jabarin  | … |  Ali   |
Arvioita

Nyt-liitteessä neljä kriitikkoa antoi elokuvalle pistekeskiarvon 2,3.
Tuonen poika

Tuonen poika tai Tuoninpoika on Tuonin ja Tuonettaren lapsi. Hän on Kalevalassa mainittu verinen ja koukkusorminen hahmo, joka puolustaa Tuonelaa asiattomilta tunkeilijoilta.
Tuonen poika laskee rautaverkkoja Tuonelan virtaan, ja iskee joesta nostamansa Lemminkäisen miekalla palasiksi:
"Tuo verinen Tuonen poika

iski miestä miekallansa,

kavahutti kalvallansa.

Löi on kerran leimahutti

miehen viieksi muruksi,

kaheksaksi kappaleksi;

heitti Tuonelan jokehen,

Manalan alusvesille:"
(Kalevalan 14. runo, säkeet 445–452)
Musiikkiteollisuus

Muusikoita äänitysstudiossa.
Yleisöä konsertissa.
Musiikkiteollisuus on toimiala, johon kuuluvat henkilöt ja yritykset osallistuvat musiikin kaupalliseen hyödyntämiseen. Tähän kuuluvat muun muassa esittäjät, studiomuusikot, säveltäjät, sanoittajat ja tuottajat. Ääniteteollisuus on musiikkiteollisuuden alue, joka keskittyy äänitteiden tuotantoon, jakeluun ja markkinointiin sekä kaupalliseen hyödyntämiseen.
Esittäjät ovat suoraan yhteydessä brändiin ja fanikuntaan. Kaupallisia keinoja ovat suoratoisto ja muut digitaaliset palvelut, levyjen myynti, rojaltit musiikin esittämisestä lähetyksessä tai julkisesti, lisensointi elokuviin, peleihin tai mainoksiin, kiertueista ja muusta tuotemyynnistä sekä markkinointisopimuksista.
Suomalainen musiikkiteollisuus oli arvoltaan noin 1,28 miljardia euroa vuonna 2023. Tämä sisälsi elävän musiikin, tekijänoikeudet, äänitteet ja tuet.
IFPI:n mukaan ääniteteollisuuden liikevaihto globaalisti oli 26,2 miljardia Yhdysvaltain dollaria vuonna 2022, jossa oli yhdeksän prosenttia kasvua.
Historia

20. vuosisadan alkuun saakka musiikkiteollisuus perustui nuottikirjoitusten julkaisuun ja konserttiesityksiin. 1920-luvun alusta levysoittimien yleistyminen muutti musiikin jakelua ja ensimmäiset levymerkit syntyivät. Ääniteteollisuus on äänitteiden tekoon ja levitykseen keskittyvä alaosa musiikkiteollisuudesta. CD-levyjen julkaisun myötä ääniteteollisuuden liikevaihto nelinkertaistui Yhdysvalloissa 14,6 miljardiin dollariin vuodesta 1983 vuoteen 1999 mennessä.
Musiikkiteollisuus on muuttunut merkittävästi Internetin ja digitalisaation myötä sekä musiikin tuottamisessa että kuluttamisessa. Aiemmin sekä musiikin tekijät että kuluttajat olivat pitkälti levymerkkien ohjattavissa ja mieltymyksiin vaikutti mitä kulloinkin oli levityksessä. Levymerkki hallitsi kaikkea artistin uralla markkinoinnista esiintymisiin. 2000-luvun alkuvaiheeseen matkapuhelimien yleistymiseen liitetään suoratoistopalveluiden yleistyminen ja kuluttajille avautui toisenlainen pääsy musiikkiin. 2010-luvulla sosiaalinen media alkoi vaikuttaa yhä enemmän musiikin markkinointiin.
Digitalisaation myötä äänitys ja miksaus voidaan tehdä artistin kotona, joka laskee tuotantokustannuksia ilman studiokustannuksia. Digitaalisen jakelun myötä levyjen painatuskustannukset ovat laskeneet ja levymyynnin ei tarvitse olla suuren myyntimäärien painotuksessa. CD-levyjen aikana levymerkki maksoi etukäteen artistille tietyn määrän ja levymerkki pystyi keräämään suurimman osan levyn tuotoista. Toisaalta digitaalisella markkinapaikalla kuluttaja voi ostaa vain osan kappaleista, jolloin kappaleiden myyntimäärät ovat nousseet ja levymerkkien voitot ovat laskeneet.
Millie Hughes-Fulford

| Millie Hughes-Fulford |
| --- | --- |

Henkilötiedot
Ura
Aika avaruudessa:  218h 14 min
Lennot

:  STS-40
 
Millie Hughes-Fulford  (21. joulukuuta 1945 – 2. helmikuuta 2021) oli yhdysvaltalainen avaruuslentäjä ja tutkija. Hän tutki painottomuuden vaikutuksia ihmisen immuunijärjestelmään ja luuston massan vähenemiseen. Hänen johtamansa ryhmä sai selville, että painovoiman puuttuessa tietyt T-imusoluja aktivoivat geenit eivät käynnisty tai käynnistyvät tavallista hitaammin. Hughes-Fulford osallistui itse avaruussukkula Columbian lennolle kesäkuussa 1991, ja johti lisäksi viiden muun lennon tieteellisiä kokeita maasta käsin.
Hughes-Fulford on ollut kirjoittamassa yli 120 tieteellistä artikkelia ja abstraktia, joiden aiheina ovat olleet T-solut sekä luuston ja syövän kasvamisen säätely.
Jan Davis

| Jan Davis |
| --- | --- |

Henkilötiedot
Syntynyt: 1. marraskuuta 1953 (ikä 70) Cocoa Beach, Florida
Kansalaisuus:  yhdysvaltalainen
Ura
Tyyppi:  astronautti
Lennot

:  STS-47
 
:  STS-60
 
:  STS-85
 
Jan Davis (s. 1. marraskuuta 1953 Cocoa Beach, Florida) on yhdysvaltalainen astronautti. Davis valittiin Nasan astronautiksi kesäkuussa 1987. Hän oli lennoilla STS-47, STS-60 ja STS-85. Davisilla on yli 673 tuntia aikaa avaruudessa. Davisilla on tohtorin arvosana mekaanisesta suunnittelusta ja maisterin tutkinto tieteissä Alabaman yliopistosta.
Lauri Karhuvaara

| Lauri Karhuvaara |
| --- | --- |
 Lauri Karhuvaara Suomi-areena-tapahtumassa heinäkuussa 2011.
Henkilötiedot
Syntynyt: 28. tammikuuta 1958 (ikä 66) Helsinki
Kansalaisuus:  suomalainen
Ammatti:  toimittaja, juontaja
Kai Lauri Edwin Karhuvaara (s. 28. tammikuuta 1958 Helsinki) on suomalainen toimittaja ja juontaja. Hän kirjoitti ylioppilaaksi 1978 ja opiskeli kasvatustiedettä Helsingin yliopistossa. Lauri Karhuvaara työskenteli vuodesta 1985 vuoteen 2016 MTV3:lla, ja oli 24 vuotta Huomenta Suomi -ohjelman juontajana.
Ura

Karhuvaara toimi 1981–1984 STT:n radiotoimittajana, aloitti MTV3:n Kymmenen uutisten toimittajana vuonna 1985 ja työskenteli MTV3:n Huomenta Suomessa 1989–2013. Hän siirtyi juontamaan MTV3:n Studio55 -ohjelmaa tammikuusta 2014 heinäkuuhun 2016, jolloin hänet irtisanottiin. Hän palasi televisioon elokuussa 2018 AlfaTV:n tanssiohjelmassa Tanssi kanssain.
Syksyllä 1999 hän juonsi MTV3:lla Late Show -nimistä perjantai-illan keskusteluohjelmaa. Kesällä 2015 hän juonsi MTV:lla Kesämies-Late -nimistä nettisarjaa.
Vuonna 2013 radio- ja televisiotoimittajien liitto Vanhat ketut -yhdistys myönsi Karhuvaaralle Vuoden juontaja -palkinnon.
Yksityiselämä

Lauri Karhuvaaran äiti oli kansanedustaja Sinikka Karhuvaara (myöh. Linkomies-Pohjala) ja isoisä entinen pääministeri Edwin Linkomies. Pekka Karhuvaara on hänen veljensä. Karhuvaara asui vuonna 2015 Helsingin Sörnäisissä.
Karhuvaara on ”Vuoden 2007 norssi” sekä norssilaisen rockyhtye Bustersin solisti. Karhuvaara on kertonut idolinsa olevan Elvis Presley, jonka musiikkia on kuunnellut pienestä saakka.
Muuta

Televisiosarja Pasilan juontajahenkilö Juhani Kontiovaara on parodia Lauri Karhuvaarasta.
Mae Jemison

| Mae Jemison |
| --- | --- |
 Jemison heinäkuussa 1992.
Henkilötiedot
Syntynyt: 17. lokakuuta 1956 (ikä 68) Decatur, Alabama
Kansalaisuus:  yhdysvaltalainen
Ammatti:  lääkäri, kemianteknikko, professori
Ura
Tyyppi:  astronautti
Aika avaruudessa:  190 tuntia 30 minuuttia
Lennot

:  STS-47
 
Aiheesta muualla
www.drmae.com
Mae Carol Jemison (s. 17. lokakuuta 1956) on yhdysvaltalainen astronautti, joka on opiskellut sekä tekniikkaa että lääketiedettä. Hän väitteli lääketieteestä vuonna 1981 Cornellin yliopistossa. Vuosina 1983–1985 hän toimi rauhanturvajoukkojen lääkärinä Sierra Leonessa ja Liberiassa.
Jemison valittiin NASAn astronauttiohjelmaan vuonna 1987. Hän toimi tiedeasiantuntijana Japanin ja Yhdysvaltojen yhteisellä missiolla STS-47 vuonna 1992. Hän oli ensimmäinen afroamerikkalainen nainen avaruudessa. Jemison erosi NASAsta vuonna 1993.
Vuonna 1994 Jemison perusti nuorten kansainvälisen tiedeleirin The Earth We Share. Hän opetti luonnontieteitä Dartmouth Collegessa vuosina 1995–2002, ja sai professuurin Cornellin yliopistosta.
Tamara E. Jernigan

| Tamara Elizabeth Jernigan |
| --- | --- |

Henkilötiedot
Syntynyt: 7. toukokuuta 1959 Chattanooga, Tennessee
Kansalaisuus:  Yhdysvallat
Ammatti:  tutkija
Ura
Tyyppi:  NASAn astronautti
Tila:  eläkkeellä
Aika avaruudessa:  63 vuorokautta 1 tuntia 24 minuuttia
Valittu avaruuslentäjäksi:  1985
Lennot

:  STS-40
 
:  STS-52
 
:  STS-67
 
:  STS-80
 
:  STS-96
 
Tamara Elizabeth ”Tammy” Jernigan (s. 7. toukokuuta 1959 Chattanooga, Tennessee) on yhdysvaltalainen tutkija, entinen NASAn astronautti ja viiden sukkulalennon veteraani. Hän on naimisissa astronautti Peter Wisoffin kanssa.
Koulutus

Jernigan opiskeli Stanfordin yliopistossa fysiikkaa ja insinööritieteitä. Kalifornian yliopistossa Berkeleyssä hän opiskeli astronomiaa. Vuonna 1988 hän väitteli tohtoriksi avaruusfysiikasta ja astronomiasta Ricen yliopistosta.
Ura NASAlla

Jernigan liittyi NASAn astronauttijoukkoihin 1986 ja siirtyi eläkkeelle 2001. Hän oli mukana viidellä sukkulalennolla, joista kolme Columbialla, yksi Endeavourilla ja yksi Discoverylla. Avaruudessa Jernigan vietti kaikkiaan 1 512 tuntia. Viimeisellä lennollaan hän oli noin kahdeksan tuntia avaruuskävelyllä.
Geoffrey Kondogbia

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Geoffrey Edwin Kondogbia
Syntymäaika: 15. helmikuuta 1993 (ikä 31)
Syntymäpaikka: Nemours, Ranska
Pelipaikka: puolustava keskikenttäpelaaja
Pituus: 188 senttimetriä
Seura
Seura: Marseille
Pelinumero: 19
Junioriseurat
1999–2003: Nandy
2003–2004: Sénart-Moissy
2004–2010: Lens
Seurat
| Vuodet | Seura | O | (M) |
| 2010–2012 | Lens | 35 | (1) |
| 2012–2013 | Sevilla | 33 | (1) |
| 2013–2015 | Monaco | 49 | (2) |
| 2015–2018 | Internazionale | 50 | (2) |
| 2017–2018 | → Valencia (laina) | 31 | (4) |
| 2018–2020 | Valencia | 51 | (2) |
| 2020–2023 | Atlético Madrid | 73 | (1) |
| 2023– | Marseille | 32 | (0) |
Maajoukkue
| 2013–2015 | Ranska | 5 | (0) |
| 2018– | Keski-Afrikan tasavalta | 19 | (3) |
 Seurajoukkueuran tilastot kattavat vain kansalliset sarjat, päivitetty 16. lokakuuta 2024.  Maajoukkueuran tilastot päivitetty 16. lokakuuta 2024.
Geoffrey Edwin Kondogbia (s. 15. helmikuuta 1993 Nemours, Ranska) on keskiafrikkalainen jalkapalloilija, joka edustaa Ranskan Ligue 1:ssa pelaavaa Marseillea ja on pelipaikaltaan puolustava keskikenttäpelaaja. Hän on pelannut vuodesta 2018 lähtien Keski-Afrikan tasavallan maajoukkueessa.
Seurajoukkueura

Kondogbia siirtyi kesällä 2012 Sevillaan kasvattajaseurastaan Lensistä arvioilta noin 3 miljoonan euron siirtokorvauksella. Hän teki joukkueen kanssa viisivuotisen sopimuksen. Hän pelasi ensimmäisen ottelunsa Espanjan pääsarjassa Primera Divisiónissa 15. syyskuuta 2012, kun joukkue kohtasi kotikentällään hallitsevan mestarijoukkue Real Madridin. Ensimmäisen maalinsa andalusialaisseurassa hän teki 28. tammikuuta 2013 pelatussa kotiottelussa Granadaa vastaan.
27. elokuuta 2013 ilmoitettiin Kondogbian siirtyvän 20 miljoonan euron siirtokorvauksella Monacoon.
22. kesäkuuta 2015 Kondogbia siirtyi viisivuotisella sopimuksella italialaisseura Internazionaleen ja hänestä maksettiin 35 miljoonan euron siirtokorvaus.
Kahden Interissä pelatun kauden jälkeen Kondogbia siirtyi kaudeksi 2017–2018 espanjalaisseura Valenciaan vuoden mittaisella lainasopimuksella, johon sisältyi myös 25 miljoonan euron osto-optio. Valencia käytti keväällä 2018 sopimukseen kuuluneen osto-option ja Kondogbia siirtyi seuraan pysyvästi. Keväällä 2019 Kondogbia voitti Valenciassa Espanjan cupin.
Marraskuussa 2020 Kondogbia siirtyi Valenciasta Atlético Madridiin nelivuotisella sopimuksella. Kondogbia pelasi debyyttikaudellaan Atléticossa 25 pääsarjaottelua ja voitti Espanjan mestaruuden.
Kesällä 2023 Kondogbia siirtyi Atléticosta ranskalaisseura Marseilleen kolmivuotisella sopimuksella. Siirtosummaksi uutisoitiin kahdeksan miljoonaa euroa.
Maajoukkueura

Ranskan eri juniorimaajoukkueita edustanut Kondogbia debytoi Ranskan A-maajoukkueessa 14. elokuuta 2013 ystävyysottelussa Belgiaa vastaan. Hän pelasi vuosina 2013–2014 Ranskan maajoukkueessa yhteensä viisi maaottelua, joista kaikki ystävyysotteluita.
Elokuussa 2018 Kondogbia sai FIFA:lta luvan edustaa Ranskan sijaan maajoukkuetasolla vanhempiensa kotimaata Keski-Afrikan tasavaltaa. Kondogbia pelasi Keski-Afrikan tasavallan maajoukkueessa ensimmäistä kertaa 12. lokakuuta 2018 AM-karsintaottelussa Norsunluurannikkoa vastaan. Ensimmäisen maaottelumaalinsa hän teki 18. marraskuuta 2018 Ruandaa vastaan.
Aiheesta muualla

Geoffrey Kondogbian tilastot Ranskan jalkapalloliiton sivustolla (ranskaksi)
Marseille – Ligue 1
1 Ngapandouentnbu |
4 Gigot |
5 Balerdi |
7 Clauss |
8 Ounahi |
9 Vitinha |
10 Aubameyang |
11 Harit |
12 Lodi |
16 López |
18 Meïté |
19 Kondogbia |
20 Correa |
21 Rongier |
22 Gueye |
23 Sarr |
24 Mughe |
27 Veretout |
29 Ndiaye |
34 Nadir |
36 Blanco |
37 Soglo |
40 Van Neck |
62 Murillo |
99 Mbemba |
Valmentaja Gattuso
Jonne

| Jonne |
| --- | --- |
Nimipäivä:   
– suomenkielinen:  29. maaliskuuta
– ruotsinkielinen:  –
– ortodoksinen:  4. marraskuuta
Muunnelmia:  Jonni
Vastineita eri kielissä:  Jon
Nimen alkuperä:  Johannes tai Joonas
Infobox OKNimi-testi OK: 
Jonne on suomalaisen miehen etunimi. Jonnen nimipäivä on 29. maaliskuuta, jolloin on myös Jounin, Jonin, Joonaksen, Joonan ja Jonnin nimipäivä.
Vuoden 2019 loppuun mennessä nimi Jonne on annettu 3 916 henkilölle, joista melkein puolet on syntynyt 1980- ja 1990-luvuilla.
Jonne-nimitystä pienellä alkukirjaimella käytetään arkikielessä joskus nolosti käyttäytyvästä teini-ikäisestä. Ilmausta voidaan käyttää myös toteamuksena ”Jonnet ei muista...” tarkoittamaan nuoremmille ikäryhmille tuntematonta vanhempien ikäryhmien tuntemaa asiaa.